Korruptsiooni on Bulgaarias  püütud ohjata ka varasemate regulatsioonide abil, millest artiklis samuti ülevaade antakse. Nt varandusliku seisu avaldamise kohustuse seadus, mis puudutas kõrgeid riigiametnikke, seda ka kohaliku omavalitsuse tasandil; avalike teenistujate seadus, mis kehtib aastast 1999, sätestab kohustuse oma varandusliku seisu andmeid iga-aastaselt uuendada. Need seadused ei sisaldanud veel mõistet "huvide konflikt", uus seadus eristab aga nii poliitiliste kui ärihuvide konflikti. Autor peatub ka avalike teenistujate  seaduse 2003. ja 2006. aasta muudatustel.